Diari Oficial de la Generalitat Valenciana


Sumari del DOGV 6632, del 18-10-2011 (2011/10494)

RESOLUCIÓ de 13 de setembre de 2011, del director general de Justícia de la Conselleria de Justícia i Benestar Social, per la qual es resol inscriure la modificació dels Estatuts del Col·legi Oficial de Procuradors d'Alacant i es disposa la seua publicació en el Diari Oficial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6632

Data del DOGV
:   18-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10625


Data del document
:   13-09-2011

Organisme emissor
:   Conselleria de Justícia i Benestar Social

Tipus de document
:   Resolució

Descriptors 

:   * Alacant
    * col·legi professional
    * professió jurídica
    * reglament intern

RESOLUCIÓ de 13 de setembre de 2011, del director general de Justícia de la Conselleria de Justícia i Benestar Social, per la qual es resol inscriure la modificació dels Estatuts del Col·legi Oficial de Procuradors d'Alacant i es disposa la seua publicació en el Diari Oficial de la Comunitat Valenciana. [2011/10507]  
Vist l'expedient de modificació estatutària, instruït a instància del Col·legi Oficial de Procuradors d'Alacant, inscrit amb el número 70, de la Secció Primera, del Registre de Col·legis Professionals i de Consells Valencians de Col·legis Professionals de la Comunitat Valenciana, en què se sol·licita la inscripció de la modificació dels seus Estatuts en l'esmentat Registre, atenent els següents  
  
Fets  
Primer. Que María Ángeles Jover Cuenca, en qualitat de secretària del Col·legi Oficial de Procuradors d'Alacant, va presentar, en data 26 de maig de 2011, sol·licitud d'inscripció de la modificació dels Estatuts al Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. Que amb data 15 de juny de 2011 va formular, el Servei d'Entitats Jurídiques, requeriment a l'esmentat Col·legi Professional perquè esmenara la seua petició inicial.  
Tercer. Que María Ángeles Jover Cuenca, en qualitat de secretària del Col·legi Oficial de Procuradors d'Alacant, va presentar, en data 29 de juny de 2011, escrit d'esmena.  
Quart. Les modificacions al text dels Estatuts del Col·legi Oficial de Procuradors d'Alacant van ser aprovades per l'Assemblea General Extraordinària, de 20 de maig de 2011, segons certificat de la secretària del Col·legi, amb el vistiplau del president, de 23 de juny de 2011.  
  
Cinqué. La modificació estatutària, la inscripció de la qual se sol·licita, es refereix a la modificació dels articles que tot seguit se citen:  
Article 7 : L'apartat q) queda sense contingut.  
Article 9: h) Constituir fiança quan legalment estiga establida.  
  
L'apartat j) queda sense contingut.  
L'apartat k) queda sense contingut.  
Article 12: a) Són exercents els procuradors que havent-se incorporat al Col·legi Oficial de Procuradors d'Alacant, exercisquen la professió de procurador dels tribunals sense més limitacions que les establides en les lleis i normes que siguen aplicables.  
Article 21: 10. Mantindrà domicili professional únic o principal en l'àmbit territorial del Col·legi.  
Article 22: 2. Amb l'exercici de l'advocacia i amb qualsevol altra professió o activitat que així estiga disposat legalment.  
Article 24: 4. Intervindre en assumptes, la representació dels quals està atribuïda a un altre procurador, si prèviament no s'ha produït la designació o apoderament en la forma legal establida.  
5. Obstaculitzar, de totes maneres, la substitució quan aquesta es produïsca, i tindrà l'obligació de tornar al client la documentació que es trobe en el seu poder i facilitar al nou procurador la informació que calga per a continuar en l'eficaç exercici de la representació processal de poderdant.  
Article 27: Els procuradors podran associar-se, per a l'exercici de la professió, de conformitat amb el que preveuen les lleis; bé siga mitjançant les denominades societats professionals o per qualsevol altra admesa en dret. A l'efecte de la seua constància, i per a informació a consumidors i usuaris, els procuradors que decidisquen associar-se hauran de procedir a comunicar-ho, per escrit, al Col·legi, sense perjudici de complir quants altres requisits s'establisca en la Llei.  
Article 36: L'apartat 5 queda sense contingut.  
Article 78: f) Incomplir l'obligació de mantindre el domicili professional únic o principal, com a requisit per a mantindre la condició de col·legiat.  
Article 79: L'apartat k) queda sense contingut.  
Article 83.1: a) Per als paràgrafs b), c), d), e), h), i), j) de l'art. 78, suspensió en l'exercici de la procura, per un termini superior a sis mesos, sense excedir 2 anys.  
  
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. El text estatutari ha estat aprovat amb els requisits i les formalitats previstos en l'esmentat article i en els mateixos Estatuts del Col·legi.   
Tercer. L'expedient ha estat tramitat pel Servei d'Entitats Jurídiques, adscrit a la Direcció General de Justícia, de la Conselleria de Justícia i Benestar Social, competent per així disposar-ho l'article 6.1 de l'esmentada Llei 6/1997, tenint en compte allò que ha previst la disposició final del Decret 4/2002, de 8 de gener, en virtut de les atribucions que té conferides pel Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i pel Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social.  
  
Vistos l'article 36 de la Constitució i l'article 49.122a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat, de Consells i Col·legis Professionals de la CV; el Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última, i la resta de disposicions complementàries de pertinent aplicació, es dicta la següent resolució:  
  
1. Inscriure la modificació dels Estatuts del Col·legi Oficial de Procuradors d'Alacant al Registre de Col·legis Professionals i de Consells Valencians de Col·legis Professionals de la Comunitat Valenciana.  
  
2. Publicar la present resolució en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar, potestativament, recurs de reposició, davant del mateix òrgan que ha dictat l'acte, en el termini d'un mes, comptador des de l'endemà de la seua notificació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de s'utilitze qualsevol altra via que es considere oportuna.  
  
València, 13 de setembre de 2011.- El director general de Justícia: Julián Ángel González Sánchez.